Sakari Manninen

Sakari Manninen (sündinud 10. veebruaril 1992 Oulus) on Soome jäähokimängija, kes mängib ründajana Šveitsi kõrgliigaklubis Genève-Servette

 Klubikarjäär 
Soome kõrgliigas tegi ta debüüdi hooajal 2013-14 Oulun Kärpäte meeskonnas. 2015. aastal tuli ta Kärpätega Soome meistriks. Soome kõrgliigas on ta mänginud veel klubides KalPa ja HPK. Hooajal 2017–18 mängis ta Rootsi kõrgliigaklubis Örebro HK.

Hooajal 2018–19 mängis ta KHL-i klubis Jokerit. Ta kogus sel hooajal 48 punkti (20+28) ning oli resultatiivsuselt teine mängija klubis.

2019. aasta mais liitus ta KHL-i klubiga Ufa Salavat Julajev.

2022. aasta juulis sõlmis ta üheaastase lepingu NHL-i klubiga Vegas Golden Knights. Ta sai mänguaega ainult Golden Knightsi reservmeeskonnas Henderson Silver Knights, kus lõi 14 väravat ja andis 26 väravasöötu.

2023. aasta mais sõlmis ta üheaastase lepingu Šveitsi kõrgliigaklubiga Genève-Servette. 2024. aasta veebruaris võitis ta Genève-Servette'i meeskonnaga jäähoki Meistrite Liiga finaali Rootsi klubi Skellefteå vastu. Finaalis oli Manninen üks kolmest Genève-Servette'i väravalööjast.

 Koondisekarjäär 
Soome jäähokikoondisega on ta tulnud kaks korda maailmameistriks ja 2022. aastal olümpiavõitjaks.

2022. aasta maailmameistrivõistluste finaalis lõi Manninen Kanada vastu lisaajal võiduvärava. Lisaks valiti ta samadel maailmameistrivõistlustel turniiri sümboolsesse koosseisu. Ka 2022. aasta taliolümpiamängude jäähokiturniiril valiti ta sümboolsesse koosseisu.

 Viited 

 Välislingid 
 Sakari Manninen hockeydb.com lehel

Kategooria:Soome jäähokimängijad
Kategooria:Oulun Kärpäte mängijad
Kategooria:KalPa mängijad
Kategooria:HPK mängijad
Kategooria:Örebro HK mängijad
Kategooria:Jokerite mängijad
Kategooria:Ufa Salavat Julajevi mängijad
Kategooria:Genève-Servette HC mängijad
Kategooria:Sündinud 1992